力學平衡係牛頓力學上嘅一個概念。如果話一嚿物體處於力學平衡，意思即係話作用喺呢嚿物體身上嘅淨力係0，而根據牛頓第二定律，淨力係0即係表示嚿嘢如果係靜止嘅就會繼續處於靜止狀態。正路嚟講，一個雕塑家會想自己件作品能夠處於力學平衡，噉件嘢先會唔使特登搵嘢撐住都能夠長時間企到喺度唔跌低，而對雕塑作品嘅力學平衡嘅思考可以相當複雜。